Title: Zxczxc
Author: Jozef Jurkovič
Last saved by: Chudá Viera
Company: FEI

Správa zo zahraničnej pracovnej cesty

1.  Účastník ZPC:
prof. Ing. Peter Plavčan, CSc, Ministerstvo školstva, vedy, výskumu a športu SR – sekcia vysokých škôl,  Stromová 1, 813 30 Bratislava, generálny riaditeľ sekcie, Aj
2.  Zahraničná pracovná cesta:
Rusko, Moskva, 26. 11. – 28. 11. 2014, Ministerstvo školstva, Rusko, bilaterálne rokovania, financované MŠVVaŠ SR
3.  Rámcový program pobytu:
26. 11. 2014 – cesta na rokovanie,
27. 11. 2014 - rokovanie, 
28. 11. 2014 – rokovanie, cesta späť
4.  Stručný priebeh rokovaní, resp.  študijného pobytu:
Dňa 27. 11. 2014 sa uskutočnilo rokovanie na Ministerstve vzdelávania RF, boli prerokované tri body, a to: 1. vyhodnotenie výmeny študentov v roku 2014/2015, kde obe strany vyslovili pozitívne hodnotenie priebehu výmeny študentov s tým, že sa obe strany dohovorili začať prípravné práce na zabezpečenie nasledujúceho obdobia 2015/2016, 2. Projekt Protokolu medzi ministerstvami ohľadne problematiky dvojjazyčných sekcií, na účely ďalšieho postupu bolo navrhnuté zriadiť pracovnú skupinu predstaviteľov oboch ministerstiev, 3. Memorandum o porozumení v oblasti poskytovania grantov v oblasti vedecko-technickej spolupráce, pri prerokovaní bolo dohodnuté, že obe strany si vymenia návrhy grafikonov uskutočnenia výberových konaní.
Dňa 28. 11. 2014 sa uskutočnilo rokovanie s p. Dmitrijevom z Dubna, počas ktorého ruská strana prejavila záujem o odkúpenie CC DC 72 za predpokladu, že bude súčasťou spoločného podniku situovanom v rozostavanej stavbe v Bratislave. Takýto návrh si na slovenskej strane vyžaduje posúdenia viacerých variantov ako aj ocenenie rozostavanej stavby a súvisiaceho pozemku v Bratislave. Odporúčané bolo ďalšie rokovanie v predmetnej veci.
5.  Odporúčané závery:
Ďalšia činnosť v predmetnej oblasti si vyžaduje rokovanie s ruskou stranou o viacerých možnostiach, vrátane ponuky ruskej strany na vytvorenie spoločného podniku, čo si vyžaduje prípravu, posúdenie a schválenie medzinárodnej zmluvy vládou Slovenskej republiky. Na tento účel je potrebné posúdenie odpredaja pozemku pod CC, spracovať návrh kúpnej zmluvy vrátane technológie CC a identifikácie podielu zmluvných strán na projekte spoločného podniku. 
6.   Prehľad prinesenej dokumentácie a miesto jej uloženia
Dokumentácia je uložená na sekcii vysokých škôl, vedy a výskumu a Sekcii medzinárodnej spolupráce a európskych záležitostí.
7.   Osobitne vyhodnotený očakávaný prínos ZPC
Cesta splnila svoj účel, bol navrhnutý postup pri ďalšom pokračovaní spolupráce s Ruskom v predmetnej oblasti.

8.    Spôsob zverejnenia výsledkov ZPC, prenos získaných informácií
Ministerstvo školstva, vedy, výskumu a športu SR uplatní nové poznatky pri príprave medzinárodných zmlúv s ďalšími štátmi v súlade so zahraničnou politikou Slovenskej republiky. 
Správu vypracoval: Peter Plavčan
Dátum: 8. 12. 2014
Správu schválil: p. VSÚ